Sekasin

Sekasin on suomalainen nuorten draamasarja. Sarjan ensimmäisen kauden tapahtumat sijoittuvat psykiatrisen sairaalan suljetulle osastolle, jossa päähenkilöt – Papillon, Hyde, Satakieli ja Lumikki – ovat hoidettavina. Sarjan pääosia näyttelevät Elias Westerberg, Eve Hotti, Anssi Niemi ja Anna Böhm. Sekasin perustuu mielenterveyspotilaiden tositarinoihin.

Sarjan ensimmäinen kausi julkaistiin Yle Areenassa 14. toukokuuta 2016. Ensimmäinen jakso julkaistiin myös YouTubessa, jossa sitä on katsottu yli 900 000 kertaa. Ensimmäinen kausi kuvattiin pääosin Kellokosken sairaalassa tammikuussa 2016, ja sen käsikirjoitus ideoitiin yhteistyössä mielenterveyskuntoutujien kanssa. Toinen tuotantokausi julkaistiin Yle Areenassa 8. marraskuuta 2018. Kolmannen kauden kuvaukset aloitettiin tammikuussa 2021, ja kausi julkaistiin elokuussa 2021. Kolmas kausi kertoo turvapaikanhakijanuorten mielenterveysongelmista.

Sarjan suomalainen versio on esitetty ainakin Ruotsissa ja Hollannissa. Saksassa siitä on tehty oma paikallinen versio nimellä Freaks. Samoin Ranskassa, nimellä Mental.

Ohjaaja Teemu Nikki palkittiin sarjasta vuoden 2018 Kultainen Venla -palkinnolla.

Sarjan pohjalta julkaistiin syksyllä 2019 sarjan käsikirjoittajien Teemu Nikin ja Jani Pösön kirjoittama kirja.

 Rooleissa 
 Päärooleissa 

 Sivurooleissa 

 Ensimmäinen tuotantokausi 
 Juoni 
17-vuotiaalla Papillonilla (es. Elias Westerberg) on väkivaltainen, päihteitä väärinkäyttävä isä (es. Antti Reini), jonka vanavedessä myös Papillonin elämä on suistumassa pois raiteilta. Jos kurssi ei vaihdu, on hänen määränpäänsä nuorisovankila. Suljetulle osastolle Papillon päätyy sekakäytöstä aiheutuneen psykoosin johdosta.

Satakieli (es. Eve Hotti) on suomenruotsalaisessa perheessä varttunut sairaanhoitajaopiskelija. Hän on luova persoona ja joutuu silmätikuksi ja kiusatuksi – kunnes skitsofrenia puhkeaa. Hydellä (es. Anssi Niemi) on kaksisuuntainen mielialahäiriö: välillä menee kovaa, mutta vastapainona on halu kuolla. Lumikki (es. Anna Böhm) kärsii niin sanotusta kiltin tytön syndroomasta sekä vakavasta itsetuhoisuudesta. Lopulta liika suorittaminen vie Lumikin kuilun reunalle.

Neljä päähenkilöä kohtaa toisensa psykiatrisen sairaalan suljetulla osastolla.

 Vierailevissa rooleissa 

 Jaksot 
 Jakso  Nimi  Julkaisu Yle Areenassa  Ikäraja 1 Tervetuloa suljetulle! 14. toukokuuta 2016    2 Pillereitä ja kääpiöitä    3 Verinen elin    4 Normaalienhuone   5 Hattumies     6 Ketjusilmukka    7 Tapaaminen tupeen kanssa   8 Levottomat jalat    9 Hullunkuriset perheet   10 Sähköä!   11 Karaoketerapia   12 Sairaan epävireessä   13 Hoitajan diagnoosi   14 V*tun hullut   15 Tervemenoa suljetulta!   

 Toinen tuotantokausi 
 Juoni 
Toisella kaudella seurataan päähenkilöiden elämää suljetulta osastolta pääsyn jälkeen. Papillon, Hyde ja Lumikki ovat päässet suljetulta jo aiemmin ja juuri kauden alussa Satakieli kotiutetaan. Toisen kaudella yhtenä teemana on syrjäytyminen.

Toisella kaudella uutena hahmona esiintyy Hyden pikkuveli Sampo (es. Samuli Hokkanen), joka käy yläasteen viimeistä luokkaa.

 Vierailevissa rooleissa 

 Jaksot 
 Jakso  Nimi  Julkaisu Yle Areenassa  Ikäraja 1 Täältä tullaan elämä 2. marraskuuta 2018    2 Viimeinen samurai    3 Bonnie ja Clyde   4 Spagettiwestern    5 Lapsia ja aikuisia    6 Hallitut överit    7 Dostojevskille bensaa    8 Pako Alcatrazista    9 Nasta laudassa    10 Elävät ja kuolleet  

 Kolmas tuotantokausi 
 Juoni 

 Vierailevissa rooleissa 

 Jaksot 
 Jakso  Nimi  Julkaisu Yle Areenassa  Ikäraja 1 Tervetuloa Suomeen 27. elokuuta 2021     2 Veljekset kuin ilvekset     3 Ne tekee sut hulluks     4 Suklaakakkua ja kielteisiä päätöksiä     5 Varjonyrkkeilyä     6 Kaksi veteraania    7 Rikollinen palaa rikospaikalle    8 Salmiakkiin voi tottua   

 Lähteet 

 Aiheesta muualla 
 Sarjan kotisivut

 http://www.sekasin247.fi

Luokka:2010-luvun suomalaiset draamasarjat
Luokka:2010-luvun nuortendraamasarjat
Luokka:Yle TV2:n televisio-ohjelmat